**Представените доклади трябва да отговарят на следните изисквания:**

1. Текстовете на докладите трябва да са подготвени на четивен файл на MS Word.
2. Да не са публикувани в други издания.
3. Препоръчителният обем на докладите е до 6 стандартни машинописни страници (вж. т. 1), вкл. илюстративния материал, заглавието, анотациите, ключовите думи и научния апарат.

**При оформянето им е необходимо:**

1. Оформянето на началната страница да съдържа следните елементи:
2. Използва се шрифт Times New Roman с размер 12 с изключение на заглавието на бългаски език и на английски, който са с размер 14. Всеки нов абзац започва с отместване 1,25 см.;
3. заглавие, отпечатано с главни букви с удебелен шрифт, и разположено на 5 празни реда от горния край на страницата;
4. името на автора(ите), посочено(и) в разгънат вид: пълно собствено, инициал на бащиното и пълно фамилно име - разполага(т) се на 1 празен ред под заглавието с удебелен шрифт;
5. ведомство(а)/научна(и) организация(и) - в разгънат вид, без абревиатури - разполага(т) се на 1 празен ред под името на автора(ите). Научни степени и академични длъжности, имейли и официален пощенски адрес на организациите, които представляват докладчиците. Желателно е авторите да се представят със служебните си имейли.
6. 3аглавието, името на автора(ите), научната организация, анотацията и ключовите думи на английски език да са разположени както следва:
* заглавието - на 1 празен ред под наименованието на научната организация;
* името на автора(ите) - на 1 празен ред под заглавието; научна(и) организация(и) - в разгънат вид, без абревиатури - на 1 празен ред под името на автора(ите);
* анотацията (abstract) с наклонен шрифт в обем до 5 реда - на 1 празен ред под името на научната организация;
* ключовите думи (дескриптори) - key words, с наклонен шрифт - на нов ред под анотацията.

Всички елементи на заглавната част (без анотацията и ключовите думи на английски език) да са центрирани спрямо основния текст.

1. Чертежите и графиките трябва да бъдат прецизно изработени и равномерно разположени в текста, като всички включени картинки трябва да са с резолюция поне 150 ppi. Използваните в текста картинки трябва да са авторски или с уредени авторски права, което ще се уреди с лицензионно споразумение. Всяка фигура се оформя в рамките на страницата с надпис под нея с размер на шрифта 10, центрирано спрямо страницата и наклонен шрифт. Фигурите се номерират последователно.
2. Научната литература, посочена в края на доклада, се изписва съгласно стандарта за библиографско описание БДС ISO 690 - 2011. Научните публикации, цитирани в текста, се обозначават с цифра, заградена в квадратни скоби, например [4].

Доколкото стандартът БДС ISO 690 - 2011 не борави с нормативни актове и ръкописни документи, то цитираните закони, правилници и искови данни се изнасят под линия на всяка страница на доклада. Пак там се цитират текстове с ненаучен характер: вестникарски статии, художествени произведения, публицистика и пр.

1. Оформлението на докладите на английски език ще е само на английски без превод на заглавието и анотацията на български език. В този случай всички цитирани източници се транслитерират с латински букви. За конкретното оформление на докладите на английски език вж. Annex B.
2. След одобрението на доклада за печат, авторите подписват лицензионен договор (Annex A), с който дават разрешение техните текстове да бъдат обнародвани и съответно включени в индексите за научно цитиране.

В същия документ се уреждат отношенията между авторите и издателството на ВВМУ.